Die doel van hierdie dokument is om kerkkantore by te staan met die implementering van protokolle en voorskrifte om te voldoen aan vereistes vir die oopmaak van kerkgeboue. Dié dokument moet gesien word as ’n poging om ’n opsomming te bied en moet verkieslik saam met die gepubliseerde tersaaklike dokumentasie gelees word. ’n Bibliografie van tersaaklike dokumentasie word aan die einde gegee asook die nodige skakels om toegang te verkry. Kerkkantore moet ook op die hoogte bly van inligting omdat maatreëls van tyd tot tyd kan verander.
’n Covid-19-nakomingsbeampte moet aangewys word. Die beampte se naam moet in die kantoor op ’n prominente sigbare plek aangebring word. Die beampte se verantwoordelikheid is om:
’n Covid-19-gereedheidsplan te ontwikkel vir die gefaseerde terugkeer van werknemers. Riglyne vir die gereedheidsplan word gegee in Aanhangsel E van die Vlak 4-regulasies (RCHSW), en moet te alle tye skriftelik en gedetailleerd beskikbaar wees vir inspeksie. Die gereedheidsplan moet die volgende besonderhede hê:
Die toesig hou oor die implementering van die gereedsheidsplan, asook die nakoming van die voorgeskrewe higiëne- en gesondheidsprotokolle rakende Covid-19 vir die werkplek volgens Klousule 47 (1) (a) van die Vlak 3-regulasies.
Maatreëls wat getref word om die verspreiding van die virus in die werkplek te voorkom en te verminder soos: ’n lys van personeel wat tuis kan werk; personeel wat 60 jaar of ouer is; en personeel met onderliggende siektetoestande van wie die organisasie verwag om tuis te bly of tuis te werk.
Alle werknemers moet ’n afskrif van die gebeurlikheidsplan ontvang en op die hoogte gehou word van alle relevante inligting in die voorkoming van Covid-19.
Die gesigmaskers moet voldoen aan die nuwe riglyne van die Suid-Afrikaanse regering vir sulke maskers.
As ’n personeellid simptome van Covid-19 toon terwyl hy/sy by die werk is, moet die werkgewer die volgende optrede neem:
die werknemer in die isolasiekamer hou totdat die nodige reëlings getref is vir die vervoer van die persoon na sy/haar huis.